Document ID: /roh_data/filtered/fineweb-2-filterrobots_roh.jsonl.gz/34588

Gia da mattina dad indesch onns ha Anna-Ursula Nef cumenzà a cuschinar per gidar la mamma, ch’era la stad sin il funs a far fain. Las spaisas tradiziunalas cun ils products dal bain puril èn restadas sias preferidas. Cun ses um ha Anna-Ursula Nef per exempel adina fatg paintg da pli baud.
Il paintg d’alp è il meglier.
Anna-Ursula Nef ha bunamain adina cuschinà tenor sentiment e cun la rauba stagiunala ch’è enturn. Sias spezialitads sco cullas, «bocs», macaruns da chaschiel u tratgas da chatscha fa ella uss per la generaziun giuvna, che mainan dapi in pèr onns il manaschi da pur bio.
Gugent cuschina ella er per las biadias ed ils biadis che vegnan sin visita cun ils geniturs – e che sa laschan pupragnar da la nona cun cornets da vaniglia. Anna-Ursula Nef va plinavant dapi blers onns a martgà cun ses paun.